En el 2015, mitjançant l'Ordre EMO/381/2014, de 22 de desembre, per la qual s'aproven les bases reguladores de les subvencions destinades a la Xarxa d'impulsors del Programa de Garantia Juvenil a Catalunya, i s'obre la convocatòria anticipada per a l'any 2015 (DOGC núm.6779, de 3012.2014), es va posar en funcionament la Xarxa d'impulsors del Programa de Garantia Juvenil a Catalunya, com a xarxa territorial que, propera a les persones joves, pugués impulsar, durant un primer període 2014 - 2017, el desenvolupament del Programa promogut per l'Unió Europea i cofinançat pel FSE, de la Garantia Juvenil a Catalunya, especialment el que consisteix en informar i acompanyar en l'accés al mateix a les persones joves.
Després de l'experiència del primer any en funcionament, s'ha posat de manifest la necessitat d'introduir determinats elements de millora que permetin abordar d'una manera més eficient els recursos destinats a assegurar la igualtat d'oportunitats de les persones joves al mercat de treball, com són una redefinició de l'objecte de les subvencions, el seu càlcul i l'ampliació de les despeses subvencionables.
S'ha fet palès que per a la realització de l'acció d'informació i d'assistència individualitzada a les persones joves destinatàries del Programa de Garantia Juvenil es requereix, a més de la figura de la persona tècnic impulsora, la disponibilitat i l'ús d'altres recursos, a facilitar per l'entitat beneficiària, sense els quals no es podria realitzar l'acció que porta a terme cadascuna de les persones tècniques impulsores.
D'altra banda, d'acord amb la Resolució de 29 de juliol de 2015, de la Direcció General del Treball Autònom, de l'Economia Social i de la Responsabilitat Social de les Empreses, que va ampliar l'edat màxima d'accés al Sistema Nacional de la Garantia Juvenil als majors de 25 anys i menors de 30 que compleixin els requisits de la Llei 18/2014, de 15 d'octubre, és necessari adequar l'edat màxima de les persones destinatàries de les actuacions de la Xarxa d'impulsors del Programa de Garantia Juvenil de Catalunya al que preveu el Sistema Nacional de Garantia Juvenil.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L 347/320, de 20.12.2013);
Vist el Reglament (UE) núm. 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) núm. 1081/2006 del Consell (DOUE L 347/470, de 20.12.2013);
Vist el Reglament Delegat (UE) núm. 480/2014 de la Comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L 138/5, de 13.5.2014);
Vist el Reglament d'execució (UE) núm. 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament (UE) núm.1303/2013 del Parlament Europeu i del Consell, relatives a les modalitats de transferència i gestió de les contribucions del programa, la presentació d'informació sobre el instruments financers, les característiques tècniques de les mesures d'informació i comunicació de les operacions i el sistema per al registre i emmagatzematge de les dades (DOUE L 223/7, de 29.7.2014);
Atès que el Pla Nacional d'implantació de la Garantia Juvenil, determina que, amb l'objectiu d'implementar els sistemes de Garantia Juvenil, Espanya posarà en marxa un Programa Operatiu d'Ocupació Juvenil (POEJ) en el marc del Fons Social Europeu per al període de programació 2014-2020;
Vist el Programa Operatiu d'Ocupació Juvenil 2014-2020, núm. CCI2014ES05M90PO01, aprovat per Decisió d'execució de la CE de 12 de desembre de 2014;
Vista la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, que regula les bases del Sistema Nacional de Garantia Juvenil i el procediment d'inscripció entre d'altres mesures, modificada per la Llei 25/2015, de 28 de juliol (BOE núm.252, de 17.10.2014);
Vist l'Acord de GOV/76/2015, de 26 de maig, pel qual s'aprova el Programa d'Ocupació Juvenil a Catalunya, Garantia Juvenil 2014-2020 i el Pla d'actuació per al 2015;
Vista la Llei 19/2014, de 29 de desembre, de transparència, accés a la informació publica i bon govern (DOGC núm. 6780, de 31.12.2014);
Vista la Llei 13/2015, de 9 de juliol, d'ordenació del sistema d'ocupació i del Servei Públic d'Ocupació de Catalunya (DOGC núm. 6914 de 16.07.2015); i el Decret 71/2015, de 12 de maig, de reestructuració del Servei Públic d'Ocupació de Catalunya;
Vista la Llei 2/2015, d'11 de març, de pressupostos de la Generalitat de Catalunya per al 2015 (DOGC núm. 6830 de 13.03.2015);
Vist el Decret 252/2015, de 15 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2015, mentre no entrin en vigor els del 2016;
A aquesta Ordre li és aplicable la Llei 38/2003, de 17 de novembre, general de subvencions (BOE núm. 276, de 18.11.2003), el Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.6.2006), i el Decret legislatiu 3/2002, de 24 de desembre, (Llei de finances públiques de Catalunya) (DOGC núm. 3791A, de 31.12.2002);
Vistos els informes de l'Àrea Jurídica d'Ocupació i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
Modificar diverses bases de l'annex 1 de l'Ordre EMO/381/2014, de 22 de desembre, per la qual s'aproven les bases reguladores de les subvencions destinades a la Xarxa d'impulsors del Programa de Garantia Juvenil a Catalunya, i s'obre la convocatòria anticipada per a l'any 2015.
Es modifica la base 1 de l'annex 1 de l'Ordre EMO/381/2014, de 22 de desembre, que queda redactada de la manera següent:
" L'objecte d'aquestes bases és regular les subvencions destinades a la realització de les actuacions de la Xarxa d'impulsors del Programa de Garantia Juvenil a Catalunya (PGJC) previstes a la base 6.1 de l'annex 1 d'aquesta Ordre, per al període 2015-2017, que podran ser convocades per resolució de la persona titular de la direcció del Servei Públic d'Ocupació de Catalunya en els exercicis 2015, 2016 i 2017 condicionades a les disponibilitats pressupostàries.
En el 2017 mitjançant nova Ordre, es determinarà la continuïtat fins el 2020."
Es modifica la base 3 de l'annex 1 de l'Ordre EMO/381/2014, de 22 de desembre, que queda redactada de la manera següent:
"3.1 L'import màxim de la subvenció és de 32.000,00 euros per l'actuació de cada persona tècnica impulsora de la Xarxa d'impulsors del PGJC, que presti els seus serveis durant un any a jornada completa.
Si la durada és menor o la jornada és parcial, aquest import serà proporcional a la minoració de la durada o de la jornada.
Aquest import podrà ser actualitzat en la resolució de convocatòria prevista a la base 1 de l'annex 1 de l'Ordre EMO/381/2014, de 22 de desembre.
El càlcul de la subvenció es realitza en base al cost salarial de cada persona tècnica impulsora, d'acord amb el conveni col·lectiu que apliqui l'entitat i el cost de la Seguretat Social que li correspon, per la durada de l'actuació i per la jornada laboral prevista a la distribució territorial de la Xarxa d'impulsors del PGJC, més l'import per a les despeses associades derivades de l'actuació de cada persona tècnica impulsora en l'exercici de les seves funcions previst a la base 6.10 de l'annex 1 de l'Ordre.
3.2 La quantia de la subvenció no pot superar la suma del cost salarial, d'acord amb el conveni col·lectiu d'aplicació, el cost de Seguretat Social derivat del contracte de treball de la persona tecnica impulsora i import per a les despeses associades derivades de l'actuació de cada persona tècnica impulsora en l'exercici de les seves funcions previst a la base 6.10 de l'annex 1 de l'Ordre"
Es modifica la base 5, r) de l'annex 1 de l'Ordre EMO/381/2014, de 22 de desembre, i s'hi afegeix la lletra s), que queden redactades de la manera següent:
"r) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en cas que les entitats beneficiàries siguin persones jurídiques i l'import a atorgar sigui superior a 10.000,00 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació s'ha de comunicar amb l'inici de les actuacions objecte de subvenció.
s) I qualsevol altra, legal o reglamentària, que els pugui afectar."
Es modifiquen els punts 3 i 10 de la base 6 de l'annex 1 de l'Ordre EMO/381/2014, de 22 de desembre, que queden redactats de la manera següent:
Les persones destinatàries de les accions realitzades pel personal tècnic de la Xarxa d'impulsors del Programa de la Garantia Juvenil a Catalunya, són exclusivament el col·lectiu de persones joves que compleixin els requisits per a la inscripció en el Sistema de Garantia Juvenil, i que es recullen en l'article 97 de la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència."
a) Les despeses directes derivades de la contractació del personal tècnic impulsor que realitza l'actuació.
S'Inclouen les despeses salarials i de cotització a la Seguretat Social, sempre i quan hagin estat suportades per l'entitat beneficiària d'acord amb els documents justificatius de la despesa i del pagament (nòmines, TC, liquidacions de les nòmines, liquidacions de la Seguretat Social i liquidacions d'IRPF), que s'hagin realitzat durant el període d'execució de l'actuació i que hagin estat efectivament pagades per l'entitat beneficiària abans de la presentació de la justificació econòmica.
Es consideren despeses salarials als efectes d'aquestes subvencions, el salari base brut que inclou les pagues extraordinàries i els complements salarials que es trobin fixats en el conveni col·lectiu d'aplicació llevat dels complements personals que no tinguin carácter líneal per a totes les persones treballadores de la mateixa categoría i lloc de treball.
En cap cas serán subvencionables conceptes com les dietes i locomoció, les hores extraordinàries, el salari en espècies, les vacances no efectuades i/o les gratificacions extraordinàries.
No són subvencionables les percepcions no salarials.
Tampoc són subvencionables les despeses salarials i de Seguretat Social de la persona treballadora durant els períodes de baixa laboral, inclosos els que no suposen comunicat mèdic de baixa, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona que el substitueixi, però no les de la persona treballadora de baixa.
b) Les despeses associades necessàries per a l'execució de les actuacions, com ho són les derivades de l'ús dels espais i els subministraments per part del personal tècnic impulsor, les dietes i les despeses de locomoció, el personal d'administració, etc, que s'imputaran amb un tipus fix."
Es modifica la base 8.1 de l'annex 1 de l'Ordre EMO/381/2014, de 22 de desembre, que queda redactat de la manera següent:
El formulari de sol·licitud, així com la informació per trametre la sol·licitud, estarà disponible per a les entitats previstes a la base 2.1.a) de l'annex 1 de l'Ordre, a la plataforma EACAT ( http://www.eacat.cat ) o el lloc que disposi la convocatòria; per la resta d'entitats, el formulari de sol·licitud i la informació per trametre'l es podrà obtenir en el lloc que estableixi la convocatòria."
Es modifiquen els punts 1,2 i 3 de la base 16 de l'annex 1 de l'Ordre EMO/381/2014, de 22 de desembre, que queden redactats de la manera següent:
" 16.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre ECO/172/2015, de 3 de juny, sobre les formes de justificació de subvencions.
En el supòsit d'actuacions cofinançades pel FSE-Iniciativa d'Ocupació Juvenil la documentació justificativa haurà de complir els requisits que determini la norma estatal relativa a les despeses subvencionables.
16.2 Un cop finalitzades les actuacions, l'entitat beneficiaria haurà de presentar al Servei Public d'Ocupació de Catalunya un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
Aquest compte justificatiu ha d'incloure una memòria d'actuació justificativa, el contingut de la qual es detallarà en la Guia de prescripcions tècniques publicada, i una memòria econòmica que inclogui:
a) Una relació classificada de totes les despeses subvencionables al desenvolupament de l'acció, d'acord amb l'estructura de costos establerta, amb identificació del creditor i el document, l'import, la data d'emissió, la data de pagament i la forma de pagament.
b) Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
c) Una declaració de l'entitat beneficiària conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
d) Declaració responsable dels imports liquidats amb Hisenda pel que fa a la retenció de l'IRPF de les persones contractades imputades com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
e) Originals, degudament estampillats, o fotocòpies compulsades d'aquests originals, de tots els documents justificatius de les despeses i dels comprovants de pagament.
En cas que es presenti la documentació original degudament estampillada, i la entitat no tingui competència per compulsar, a més d'aquesta documentació, s'haurà de presentar una fotocòpia de cada original, per la seva corresponent compulsa.
Les despeses s'han de justificar mitjançant nòmines i TC o altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de justificació econòmica.
Els justificants originals es marcaran amb un segell, indicant-hi la subvenció que es justifica, el cofinançament de l'FSE - Iniciativa d'Ocupació Juvenil i, si escau, l'import o percentatge que s'imputa.
No se segellaran les nòmines de personal propi ni les factures electròniques.Així mateix, s'haurà d'aportar un document signat pel representant legal de l'entitat beneficiària que detalli, per a tota la relació de persones de les quals s'han presentat nòmines, les activitats desenvolupades i la dedicació exacta al projecte subvencionat.
Per a la justificacio de les despeses associades, s'aplicarà com a opció de simplificació, un tipus fix del 15% calculat sobre les despeses directes de personal.
Aquesta opció està prevista a l'article 68.1.b) del Reglament (UE) 1303/2013.
Qualsevol correcció financera que s'apliqui sobre les despeses que serveixen de base de càlcul del tipus fix, en virtut de les verificacions i controls que puguin efectuar-se, donarà lloc a una minoració de l'import imputat mitjançant el tipus fix.
L'opció de simplificació és obligatòria durant tot el procés d'execució i liquidació."
Les actuacions iniciades abans de l'entrada en vigor d'aquesta Ordre es tramitaran i resoldran d'acord amb la normativa vigent a la data de la seva iniciació."